ชื่อสถานที่: ตาลคู่ซีฟู้ด
ประเภท: ร้านอาหาร กาแฟ เบเกอรี่
ตำบล: พลา
อำเภอ: บ้านฉาง
จังหวัด: ระยอง
รหัสไปรษณีย์: 21130
พิกัด: 12.66485, 101.03975

ทานร้านนี้มาหลายปีแล้ว เพิ่งจะมีโอกาสรีวิว เรื่องคุณภาพและรสชาติไว้ใจได้ อีกทั้งราคามิตรภาพค่ะ หมึกผัดกะปิ ทานร้านนี้ครั้งแรกแล้วถูกใจ ไปสั่งที่อื่นยังไม่เคยได้อร่อยเท่าตาลคู่ กะพงทอดราดน้ำปลา รสชาติปกติ แต่สีปลาออกดำเกินไป อาจเพราะน้ำมัน กรรเชียงปู ความสดใช้ได้ น้ำจิ้มจัดจ้าน แต่ราคาจานนี้ค่อนข้างสูงนะ ยำไข่ปลา ไข่ใหญ่โตอลังการ แต่แข็ง ไม่สด รสชาติน้ำยำดี ข้าวผัดปู วิญญาณปู รสชาติธรรมดา ไม่โดดเด่น ออส่วน รสอร่อย หอยใหญ่ จานนี้ไม่คาดหวังเลยแต่กลับดี หมึกแดดเดียว จานนี้ถูกและดี แนะนำ ตำปู ปูเล็ก แต่สดดี รสชาติกลมกล่อม ทอดมันกุ้ง หากุ้งไม่เจอค่ะ รสชาติธรรมดา ร้านมีเมนูหลากหลาย จึงมีบางอย่างเด่น โดยรวมบรรยากาศริมหาดกับความสดของอาหารถือว่าสมราคาค่ะ แนะนำค่ะ